rejauldu/bengali-wikipedia huggingface dataset:
আজাদী স্টেডিয়াম ( Varzešgâh -è Âzâdi), আরিয়ামেহর স্টেডিয়াম হিসাবে খোলা হয়েছে ( Varzešgâh-è Âryâmehr), ইরানের তেহরানের একটি সব আসনবিশিষ্ট ফুটবল স্টেডিয়াম। স্টেডিয়ামটি খুব অল্প সময়ের কারণে আমেরিকান স্থাপত্য, নগর পরিকল্পনা এবং প্রকৌশল সংস্থা স্কিডমোর, ওইংস অ্যান্ড মেরিল- এর পরিকল্পনার ভিত্তিতে স্পোর্টস কমপ্লেক্সের অন্যান্য অংশের সাথে আবদোল আজিজ মির্জা ফরমান-ফারমিয়ান আর্কিটেক্টস অ্যান্ড অ্যাসোসিয়েটস (এএফএফএ) দ্বারা ডিজাইন করা হয়েছিল। সামগ্রিক প্রকল্পের নকশা এবং নির্মাণের জন্য ফ্রেম। ইরানের শেষ শাহ মোহাম্মদ রেজা পাহলভি ১৭ অক্টোবর ১৯৭১ সালে এটি উদ্বোধন করেন; এটি বর্তমানে এস্তেঘলাল এবং পার্সেপোলিসের নিজস্ব মালিকানাধীন। এটি ইরান জাতীয় ফুটবল দলের হোম স্টেডিয়ামও। এটির ধারণক্ষমতা ৭৮,১১৬ দর্শক, অল-সিটার স্টেডিয়ামে রূপান্তরের ফলস্বরূপ। স্টেডিয়ামটি অনেক বৃহত্তর আজাদী স্পোর্ট কমপ্লেক্সের অংশ, এবং এটি একটি রোয়িং নদী, ফুটবল প্রশিক্ষণ পিচ, একটি ভারোত্তোলন কমপ্লেক্স, সাঁতারের সুবিধা এবং ইনডোর ভলিবল এবং ফুটসাল কোর্ট, অন্যান্য অনেক সুবিধার মধ্যে দিয়ে বেষ্টিত।  আর্যমেহর (অর্থাৎ "আর্যদের আলো") ছিল কথিত শাহের উপাধি; ইরানী বিপ্লবের পর এর নামকরণ করা হয় আজাদী (ফার্সিতে যার অর্থ "স্বাধীনতা")। এটি পশ্চিম এশিয়ার ২য় বৃহত্তম অ্যাসোসিয়েশন ফুটবল স্টেডিয়াম। এটি ১৯৭৪ সালের এশিয়ান গেমসের হোস্ট করার জন্য নির্মিত হয়েছিল এবং ১৯৭৬ এএফসি এশিয়ান কাপের আয়োজন করেছে। স্টেডিয়ামটি এশিয়ান ক্লাব প্রতিযোগিতার পাঁচটি ফাইনালেরও আয়োজন করেছিল: ১৯৯৯, ২০০২ এবং ২০১৮ সালে এএফসি চ্যাম্পিয়ন্স লিগের তিনটি ফাইনাল এবং ১৯৯১ এবং ১৯৯৩ সালে এশিয়ান কাপ উইনার্স কাপের দুটি ফাইনাল। আজাদী স্টেডিয়াম ২০০৪ এবং ২০০৮ সালে ডব্লিউএএফএফ চ্যাম্পিয়নশিপ টুর্নামেন্টও আয়োজন করেছিল।  মৌমাছির শব্দের মতো ভুভুজেলাসের উচ্চ শব্দের কারণে, স্টেডিয়ামটিকে কখনও কখনও " মৌমাছির ঝাঁক " হিসাবে উল্লেখ করা হয়।bugaga.ru — 25 самых пугающих стадионов в мире (25 Most intimidating stadiums in the world) In Russian   তথ্যসূত্র    বহিঃসংযোগ   আজাদী ক্রীড়া কমপ্লেক্সের অফিসিয়াল ওয়েবসাইট  বিষয়শ্রেণী:তেহরানের ক্রীড়া ভেন্যু বিষয়শ্রেণী:ইরানের ফুটবল ভেন্যু স্টেডিয়াম বিষয়শ্রেণী:এএফসি এশিয়ান কাপ স্টেডিয়াম ইরান বিষয়শ্রেণী:এশিয়ান গেমসের স্টেডিয়াম বিষয়শ্রেণী:এশিয়ান গেমস অ্যাথলেটিক্স ভেন্যু বিষয়শ্রেণী:এশিয়ান গেমস ফুটবল ভেন্যু বিষয়শ্রেণী:ক্রীড়া ভেন্যু ১৯৭৩ সালে সম্পন্ন বিষয়শ্রেণী:আব্দোল-আজিজ মির্জা ফরমানফার্মিয়ান ভবন
লাজ্জারো স্পাল্লানজানি জাতীয় সংক্রামক ব্যাধি ইনস্টিটিউট (ইতালীয়: Istituto nazionale per le malattie infettive "L. Spallanzani") হলো ইতালির রোম নগরে স্থাপিত একটি সংক্রামক রোগের হাসপাতাল। ইনস্টিটিউটটিকে অষ্টাদশ শতাব্দীর ইতালীয় জীববিজ্ঞানী লাজ্জারো স্পাল্লানজানি এর নামানুসারে নামকরণ করা হয়েছে।  এটি ইবোলা রোগীদের জন্য ইতালির জাতীয় পরামর্শ কেন্দ্র।  কোভিড-১৯ এর বৈশ্বিক মহামারি চলাকালে স্পাল্লানজানি ইনস্টিটিউট ইউরোপের প্রথম গবেষণাকেন্দ্র হিসেবে সার্স কোভি-২ এর বংশগতিমূলক অনুক্রম আলাদা করেছিল এবং জেনব্যাংকে তা আপলোড করেছিল। তাদের দলটির সদস্য ছিলেন মারিয়া রোজারিয়া কাপোবিয়ানচি, ফ্রাঞ্চেস্কা কোলাভিতা এবং কনচেত্তা কাস্তিল্লেত্তি।  ইনস্টিটিউটটি রেইথেরা নামের একটি জীবপ্রযুক্তি কোম্পানির সাথে জিআরএডি কোভি-২ নামের একটি কোভিড-১৯ টিকা মর্যাদাপ্রার্থী নিয়ে পরীক্ষা করছে, যা একটি বিশেষায়িত গরিলা আডেনোভাইরাস বাহকের উপর ভিত্তি করে বানানো হয়েছে।  তথ্যসূত্র  বহিঃসংযোগ  http://www.inmi.it/  বিষয়শ্রেণী:রোমের হাসপাতাল বিষয়শ্রেণী:ইতালির চিকিৎসা গবেষণা প্রতিষ্ঠান
বাঁশি আবু সাইয়ীদ রচিত ও পরিচালিত ২০০৭ সালের বাংলাদেশী নাট্য চলচ্চিত্র। এতে অভিনয় করেছেন মামুনুল হক, তানভিন সুইটি, জয়ন্ত চট্টোপাধ্যায়, আমিরুল হক চৌধুরী, কে এস ফিরোজ, আফরোজা বানু, সায়কা আহমেদ প্রমুখ।  ছবিটি সুইজারল্যান্ড ভিত্তিক প্রতিষ্ঠান ভিশন সাড ইস্টের অনুদানে নির্মিত। ছবিটি ১৬ নভেম্বর, ২০০৭ ঢাকার বসুন্ধরা সিটির স্টার সিনেপ্লেক্সে মুক্তি পায়।  কাহিনী সংক্ষেপ আরিফের স্বপ্ন সে গ্রামের বিষয়বস্তুর উপর চলচ্চিত্র নির্মাণ করবে। এ উদ্দেশ্যে সে ঢাকার অদুরে এক গ্রামে যায়। তাকে সঙ্গ দেয় শায়লা। শায়লা তার পূর্ব পরিচিত নয়। গ্রামের নয়নাভিরাম প্রাকৃতিক দৃশ্যে দুজনেই মুগ্ধ হয়। কিন্তু তারা গ্রামের দুই প্রভাবশালী পরিবারের মধ্যে দ্বন্দ্ব দেখে শঙ্কিত হয়। গ্রামের এই বিষয়টা তার স্বপ্নের সাথে মিলে না। আরিফ দুই পরিবারের এই দ্বন্দ্বের সাথে শেকসপিয়রের রোমিও অ্যান্ড জুলিয়েট নাটকের মন্টাগুয়ে ও কাপুলেট পরিবারের এবং লিও টলস্তয়ের লিটল গার্লস উইজার দ্যান মেন-এর মিল খুঁজে পায়। আরিফ হতাশ হয় এবং সে নিজেকে তার চলচ্চিত্রের একটি চরিত্র হিসেবে খুঁজে পায়।  কুশীলব   মামুনুল হক  তানভিন সুইটি  জয়ন্ত চট্টোপাধ্যায়  আমিরুল হক চৌধুরী  কে এস ফিরোজ  আফরোজা বানু  সায়কা আহমেদ  আমিন আজাদ  খলিলুর রহমান কাদেরী  মুক্তি বাঁশি চলচ্চিত্রটি ২০০৭ সালের ১৬ নভেম্বর বাংলাদেশের ঢাকার স্টার সিনেপ্লেক্স, বসুন্ধরা সিটিতে মুক্তি দেওয়া হয়।  চলচ্চিত্র উৎসবে অংশগ্রহণ  দক্ষিণ এশীয় চলচ্চিত্র উৎসব  কলকাতা আন্তর্জাতিক চলচ্চিত্র উৎসব  বেঙ্গালুরু আন্তর্জাতিক চলচ্চিত্র উৎসব  হোম ভিডিও বাঁশি চলচ্চিত্রটি ২০১৫ সালের ৪ অক্টোবর জি সিরিজের ব্যানারে ডিভিডিতে প্রকাশ করা হয়।  তথ্যসূত্র  বহিঃসংযোগ        বিষয়শ্রেণী:২০০৭-এর চলচ্চিত্র বিষয়শ্রেণী:২০০০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আবু সাইয়ীদ পরিচালিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র
গলাচিপা বাংলাদেশের বরিশাল বিভাগের অন্তর্গত পটুয়াখালী জেলায় অবস্থিত একটি শহর। প্রশাসনিকভাবে শহরটি গলাচিপা উপজেলার সদর। শহরটি পটুয়াখালী জেলার তৃতীয় বৃহত্তম ও গলাচিপা উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং পটুয়াখালী বিমানবন্দর। বিভাগীয় শহর বরিশাল থেকে ৭২.৭  কি.মি. এবং জেলা শহর পটুয়াখালী থেকে ৩১.৭ কি.মি. দূরত্বে গলাচিপা শহর অবস্থিত।  জনসংখ্যা গলাচিপা শহরের মোট জনসংখ্যা ২৫,৯১৭ জন যার মধ্যে ১৩,২৪৬ জন পুরুষ এবং ১২,৬৭১ জন নারী। এ শহরের পুরুষ এবং নারী অনুপাত ১০৫:১০০।  শহরে মোট  খানা সংখ্যা বা পরিবার রয়েছে ৬১২৮টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮.৯১ মিটার।  প্রশাসন ১৯৯৮ সালে গলাচিপা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে গলাচিপা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৯টি মহল্লায় বিভক্ত।  ১১.৯২ বর্গ কি.মি. আয়তনের গলাচিপা শহরের ৩.৩৯ বর্গ কি.মি এলাকা গলাচিপা পৌরসভা দ্বারা পরিচালিত হয়।  শিক্ষা ব্যবস্থা গলাচিপা শহরের স্বাক্ষরতার হার হলো শতকরা ৭০ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:পটুয়াখালী জেলার জনবহুল স্থান বিষয়শ্রেণী:গলাচিপা উপজেলা
১৯৪৫ সালের ৬ আগস্ট সকালে যুক্তরাষ্ট্রের বিমান বাহিনী জাপানের হিরোশিমা শহরের ওপর লিটল বয় নামের নিউক্লীয় বোমা ফেলে এবং এর তিন দিন পর ৯ আগস্ট নাগাসাকি শহরের ওপর ফ্যাট ম্যান নামের আরেকটি নিউক্লীয় বোমার বিস্ফোরণ ঘটানো হয়।  অনুমান করা হয় যে ১৯৪৫ সালের ডিসেম্বরের মধ্যে বোমা বিস্ফোরণের ফলে হিরোশিমাতে প্রায় ১৪০,০০০ লোক মারা যান। নাগাসাকিতে প্রায় ৭৪,০০০ লোক মারা যান এবং পরবর্তীতে এই দুই শহরে বোমার পার্শ্বপ্রতিক্রিয়ায় সৃষ্ট রোগে আক্রান্ত হয়ে মারা যান আরও ২১৪,০০০ জন।মৃতের সংখ্যার বিভিন্ন তালিকার সবচেয়ে বিস্তারিত আলোচনা ও বিশ্লেষণ সম্ভবত এখানে রয়েছে:   জাপানের আসাহি শিমবুন-এর করা হিসাব অনুযায়ী বোমার প্রতিক্রিয়ায় সৃষ্ট রোগসমূহের ওপর হাসপাতাল থেকে পাওয়া তথ্য গণনায় ধরে হিরোশিমায় ২৩৭,০০০ এবং নাগাসাকিতে ১৩৫,০০০ লোকের মৃত্যু ঘটে। দুই শহরেই মৃত্যুবরণকারীদের অধিকাংশই ছিলেন বেসামরিক ব্যক্তিবর্গ।  জাপান আত্মসমর্পণের পেছনে এই বোমাবর্ষণের ভূমিকা এবং এর প্রতিক্রিয়া ও যৌক্তিকতা নিয়ে প্রচুর বিতর্ক হয়েছে। যুক্তরাষ্ট্রের ভেতরে অধিকাংশের ধারণা এই বোমাবর্ষণের ফলে যুদ্ধ অনেক মাস আগেই সমাপ্ত হয়, যার ফলে পূর্ব-পরিকল্পিত জাপান আক্রমণ (invasion) সংঘটিত হলে উভয় পক্ষের যে বিপুল প্রাণহানি হত, তা আর বাস্তবে ঘটেনি। অন্যদিকে জাপানের সাধারণ জনগণ মনে করে এই বোমাবর্ষণ অপ্রয়োজনীয় ছিল, কেননা জাপানের বেসামরিক নেতৃত্ব যুদ্ধ থামানোর জন্য গোপনে কাজ করে যাচ্ছিল।   পাদটীকা   বিষয়শ্রেণী:১৯৪৫-এর যুদ্ধ বিষয়শ্রেণী:হিরোশিমা ও নাগাসাকিতে পারমাণবিক বোমাবর্ষণ বিষয়শ্রেণী:নিউক্লীয় যুদ্ধ বিষয়শ্রেণী:মার্কিন যুক্তরাষ্ট্রের নিউক্লীয় অস্ত্র বিষয়শ্রেণী:দ্বিতীয় বিশ্বযুদ্ধের বোমাবর্ষণ
thumb|থার্মোক্লাইনের গভীরতা  থার্মোক্লাইন হচ্ছে এমন একটি পাতলা স্তর যা কোন  বড় আকারের একটি ফ্লুইড বডিতে (যেমনঃ কোন পানির লেক বা বায়ুমন্ডল) থাকে। এখানে উপরিতলের তুলনায় বা একেবারে শেষ স্তরের তুলনায়, মোটামুটি গভীরতায় বা বেশ গভীরতায় তাপমাত্রার পরিবর্তন ঘটে। সমুদ্রে থার্মোক্লাইন উপরের মিশ্রিত স্তরকে নিচের শান্ত গভীর স্তর থেকে আলাদা করে।  মহাসাগর সূর্যের আলোর অধিকাংশ তাপ শক্তি মহাসাগরের উপরিতলের প্রথম কয়েক সেন্টিমিটারে হজম হয়ে যায় যা দিনের বেলায় গরম হয় ও রাত্রিবেলা ঠান্ডা হয়ে যায় যেহেতু অধিকাংশ তাপ রাত্রিবেলা মহাশূন্যে বিলীন হয়ে যায়। সমূদ্রের ঢেউ উপরিতলে পানি মিশ্রিত করে বলে উপরিতলের তাপ নিচের গভীরতলে যেতে শুরু করে। প্রথম একশ মিটার পরযন্ত তাপমাত্রা প্রায় সমানই থাকে। কিন্তু মিশ্রিত স্তরের পর যত গভীরে যাওয়া যায় তত তাপমাত্রা স্থিতিশীল থাকে রাত-দিন চক্রের মাঝে। একেবারে গভীর সমুদ্রে তাপমাত্রা কমে যায় গভীরতা বাড়ার সাথে সাথে। যেহেতু লবণাক্ত পানি -২.৩°সে(২৭.৯°ফা.) তাপমাত্রায় না পৌছা পরযন্ত বরফে পরিণত হয় না সেহেতু সমুদ্রতলের নিচে তাপমাত্রা সবসময় শুন্য ডিগ্রীর কাছা কাছি থাকে।    . UCAR. Retrieved  27th December, 2019.<.  বায়ুমণ্ডল শব্দদূষণ সম্পর্কিিি ত ঘটনাবলী গবেষণার সময় এই শব্দ প্রথম ব্যবহার করা হয় ১৯৬০ এর দশকে। এই গবেষণা শব্দরোধক ও নগর মহাসড়কের নকশায় প্রভাব ফেলে। Hogan, C Micheal. 'Analysis of Highway Noise. 'Air Water & Noise Pollution'. (September 1973).<.  বহিসংযোগঃ .  তথ্যসূত্রঃ  বিষয়শ্রেণী:সমুদ্রবিজ্ঞান বিষয়শ্রেণী:প্রাকৃতিক সমুদ্রবিজ্ঞান বিষয়শ্রেণী:জলজ বাস্তুসংস্থান বিষয়শ্রেণী:মাৎস্যবিদ্যা
লেবার পার্টির প্রক্সি এবং অঘোষিত অনুদান ছিল নভেম্বর এবং ডিসেম্বর ২০০৭ সালে ব্রিটিশ লেবার পার্টির সাথে জড়িত একটি রাজনৈতিক কেলেঙ্কারি, যখন এটি আবিষ্কৃত হয় যে, ব্লেয়ার সরকারের সময় পাস করা আইনের বিপরীতে, পার্টি তৃতীয় পক্ষের মাধ্যমে বেনামে করা উল্লেখযোগ্য আর্থিক অনুদান গ্রহণ করছে। . লেবার পার্টির কোষাধ্যক্ষ পিটার ওয়াট এবং স্কটিশ লেবার পার্টির নেতা, ওয়েন্ডি আলেকজান্ডারের কর্মজীবন এর ফলে সংকুচিত হয়েছিল। ২০০৯ সালের মে মাসে ক্রাউন প্রসিকিউশন সার্ভিস সিদ্ধান্ত নেয় যে এই ঘটনাগুলির সাথে সম্পর্কিত কোনো প্রসিকিউশনের জন্য পর্যাপ্ত প্রমাণ নেই।  তথ্যসূত্র   বিষয়শ্রেণী:স্কটিশ শ্রমিক দল বিষয়শ্রেণী:শ্রমিক দল (যুক্তরাজ্য) এর কেলেঙ্কারি
মার্গো জোসেফ-কুও (; জন্ম: ১৪ অক্টোবর ২০০৪) হলেন একজন অস্ট্রেলীয় সমলয় সাঁতারু, যিনি অস্ট্রেলিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  জোসেফ-কুও অস্ট্রেলিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন মার্গো জোসেফ-কুও ২০০৪ সালের ১৪ই অক্টোবর তারিখে অস্ট্রেলিয়ার ভিক্টোরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন জোসেফ-কুও অস্ট্রেলিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি রেইনা বাকল, জর্জিয়া কারেজ-গার্ডিনার, রাফায়েল গোতিয়ে, কিয়েরা গ্যাজার্ড, আনাস্তাসিয়া কুসমাওয়ান, জোই পোলিস এবং মিলেনা ওয়াল্ডম্যানের সাথে অস্ট্রেলিয়ার দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৭২৮.৪৩৫৮ পয়েন্ট অর্জন করে ৯ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৩৫.৯০৭১, ২৮০.৫৫২১ এবং ২১১.৯৭৬৬ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় নারী সাঁতারু বিষয়শ্রেণী:অস্ট্রেলীয় সমলয় সাঁতারু বিষয়শ্রেণী:অস্ট্রেলিয়ার অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু
ফ্রিটজ অ্যালবার্ট লিপম্যান (; ১২ জুন ১৮৯৯ - ২৪ জুলাই ১৯৮৬) হলেন একজন জার্মান-আমেরিকান প্রাণরসায়নবিদ এবং কোএনজাইম এ-এর সহ-আবিষ্কারক। কোএনজাইম এ নিয়ে অন্যান্য গবেষণা এবং এটি আবিষ্কারের জন্য তিনি হ্যান্স অ্যাডলফ ক্রেবসের সাথে যৌথভাবে ১৯৫৩ সালে চিকিৎসাবিজ্ঞানে নোবেল পুরস্কার লাভ করেন।   জন্ম ও পারিবারিক পরিচিতি  লিপম্যান ১৮৯৯ সালের ১২ জুন জার্মানির কনিসবার্গে এক ইহুদি পরিবারে জন্মগ্রহণ করেন। তার মায়ের নাম গার্ট্রুড লাচম্যানস্কি এবং এবং বাবা লিওপোল্ড লিপম্যান। তার বাবা ছিলেন একজন অ্যাটর্নি।   শিক্ষাজীবন   লিপম্যান কনিসবার্গ বিশ্ববিদ্যালয়, বার্লিন বিশ্ববিদ্যালয় এবং মিউনিখ বিশ্ববিদ্যালয়ে চিকিৎসাবিজ্ঞানে অধ্যয়ন করেন এবং ১৯২৪ সালে বার্লিন হতে স্নাতক হন। এরপর তিনি প্রফেসর হ্যান্স মিরওয়েনের অধীনে রসায়ন অধ্যয়নের জন্য কোনিগসবার্গে ফিরে আসেন। ১৯২৬ সালে তিনি অটো মায়ারহোফের নিকট তার ডক্টরেট থিসিস সম্পন্ন করার জন্য বার্লিনের ডাহেলম ইনস্টিটিউট ফর বায়োলজিতে আসেন।  আরও দেখুন    নোবেল বিজয়ী ইহুদিদের তালিকা;  চিকিৎসাবিজ্ঞানে নোবেল বিজয়ীদের তালিকা।   তথ্যসূত্র    বহিঃসংযোগ     jewish virtual library biography Leibniz Institute for Age Research – Fritz Lipmann Institute (FLI) National Academy of Sciences Biographical Memoir  বিষয়শ্রেণী:১৮৯৯-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:জার্মান নোবেল বিজয়ী
অ্যাডমিরাল স্যার জন চার্লস ডালরিম্পল-হে, ৩য় ব্যারোনেট,  (১১ ফেব্রুয়ারি ১৮২১ - ২৮ জানুয়ারী ১৯১২) ছিলেন একজন রাজকীয় নৌবাহিনীর কর্মকর্তা এবং রাজনীতিবিদ।   রাজনৈতিক পেশা  ডালরিম্পল-হে একজন রক্ষণশীল রাজনীতিবিদ ছিলেন। তিনি ১৮৬২-১৮৬৫ ওয়েকফিল্ডের সংসদ সদস্য (এমপি) হিসাবে দায়িত্ব পালন করেন। ২৮ ফেব্রুয়ারি ১৮৬৬ তারিখে তিনি টিভারটনে একটি নির্বাচনে হেরে যান। তিনি স্ট্যামফোর্ড ১৮৬৬-১৮৮০ প্রতিনিধিত্ব করেন। ১৮৮০-১৮৮৫ সালে অ্যাডমিরাল হে উইগটাউন বার্গসের এমপি ছিলেন। ১৮৭৪ সালে তাকে ব্যক্তিগত পরামর্শদাতা করা হয়েছিল।   তথ্যসূত্র      Leigh Rayment's list of baronets    Leigh Rayment's Historical List of MPs   বহিঃসংযোগ      বিষয়শ্রেণী:রয়েল সোসাইটির সভ্য বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:স্কটিশ টোরি সংসদ সদস্য (প্রাক-১৯১২) বিষয়শ্রেণী:রাজকীয় নৌবাহিনী অ্যাডমিরাল বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:লর্ড অফ অ্যাডমিরালটি বিষয়শ্রেণী:গ্রেট ব্রিটেনের ব্যারোনেটেজের ব্যারোনেট বিষয়শ্রেণী:১৯১২-এ মৃত্যু বিষয়শ্রেণী:১৮২১-এ জন্ম
কাণ্ব রাজবংশ হলো প্রাচীন মগধের অষ্টম রাজবংশ। তৎকালীন শুঙ্গ সাম্রাজ্যের রাজাকে পরাজিত করে বাসুদেব কাণ্ব এই রাজবংশ প্রতিষ্ঠা করেন। এই রাজবংশ খ্রিস্টপূর্ব ৭৩ সাল থেকে খ্রিস্টপূর্ব ২৮ সাল পর্যন্ত রাজ্য শাসন করে।INDIAN HISTORY by Dr. Sanjeevkumar Tandle, Page 150  কাণ্ব রাজবংশের বাসুদেব কাণ্ব ৭৫ খ্রিস্টপূর্বে শুঙ্গ সাম্রাজ্যের শেষ শাসক দেবভূতিকে সিংহাসনচ্যুত করে। কাণ্ব শাসকেরা শুঙ্গ সাম্রাজ্যের রাজাদের তাদের পূর্বের রাজত্বে নিভৃতে শাসন করতে দেন। কাণ্ব শাসকেরা মগধ শাসন করেছিল। গুন্তুর জেলার অমরাবতী গ্রামে সাতবাহন সাম্রাজ্যের এক শাসকের সাথে যুদ্ধে কাণ্ব রাজবংশ পরাজিত হলে এই রাজবংশের ইতি ঘটে।http://www.ibiblio.org/britishraj/Jackson2/chapter08.html   শাসক   বাসুদেব কাণ্ব (৭৫ খ্রিস্টপূর্ব - ৬৬ খ্রিস্টপূর্ব)  ভূমিমিত্র কাণ্ব (৬৬ খ্রিস্টপূর্ব - ৫২ খ্রিস্টপূর্ব)  নারায়ণ কাণ্ব (৫২ খ্রিস্টপূর্ব - ৪০ খ্রিস্টপূর্ব)  সুসর্মন কাণ্ব (৪০ খ্রিস্টপূর্ব - ৩০ খ্রিস্টপূর্ব)   আরো পড়ুন   রায়চৌধুরী, হেমচন্দ্র পলিটিক্যাল হিস্টোরি অফ এনশিয়েন্ট ইন্ডিয়া, কলকাতা বিশ্ববিদ্যালয়, ১৯৭২,   তথ্যসূত্র   বিষয়শ্রেণী:বাংলার রাজবংশ বিষয়শ্রেণী:ভারতের রাজবংশ বিষয়শ্রেণী:বাংলার ইতিহাস বিষয়শ্রেণী:প্রাচীন ভারতের রাজ্যসমূহ বিষয়শ্রেণী:মহাভারতে উল্লিখিত রাজ্য বিষয়শ্রেণী:প্রাচীন ভারতের পূর্বাঞ্চলীয় রাজ্যসমূহ বিষয়শ্রেণী:পশ্চিমবঙ্গের ইতিহাস বিষয়শ্রেণী:বাংলাদেশের ইতিহাস বিষয়শ্রেণী:বিহারের রাজ্য বিষয়শ্রেণী:ব্রাহ্মণ সম্প্রদায় বিষয়শ্রেণী:মগধ বিষয়শ্রেণী:খ্রিস্টপূর্ব ১ম শতাব্দীতে ভারত
thumb|কিট্রিজ হল, হার্ভার্ড ইউনিভার্সিটি প্রেসের প্রধান ভবন  হার্ভার্ড ইউনিভার্সিটি প্রেস (এইচইউপি) একটি একাডেমিক প্রকাশনা সংস্থা যা ১৯১৩ সালের ১৩ জানুয়ারি হার্ভার্ড বিশ্ববিদ্যালয়-এর একটি শাখা হিসাবে প্রতিষ্ঠিত হয়। এটি Association of University Presses-এর সদস্য। ২০১৭ সাল থেকে সংস্থাটির পরিচালক হিসেবে দায়িত্ব পালন করছেন জর্জ আন্দ্রেও।  এই প্রেসের অফিস হার্ভার্ড স্কয়ারের নিকটস্থ ক্যামব্রিজ, ম্যাসাচুসেটস-এ এবং লন্ডনে অবস্থিত। এটি MIT প্রেস ও ইয়েল ইউনিভার্সিটি প্রেস-এর সঙ্গে মিলে ট্রাইলিটারাল এলএলসি নামক বিতরণ সংস্থার সহ-প্রতিষ্ঠাতা। ২০১৮ সালে ট্রাইলিটারাল সংস্থাটি LSC Communications কর্তৃক অধিগৃহীত হয়।  এইচইউপি থেকে প্রকাশিত বিশিষ্ট লেখকদের মধ্যে রয়েছেন ইউডোরা ওয়েল্টি, ওয়াল্টার বেনিয়ামিন, ই. ও. উইলসন, জন রলস, এমিলি ডিকিনসন, স্টিফেন জে. গোল্ড, হেলেন ভেন্ডলার, ক্যারল গিলিগান, অমর্ত্য সেন, ডেভিড ব্লাইট, মার্থা নুসবাউম এবং থমা পিকেটি।  হার্ভার্ড স্কয়ারে এইচইউপি-র প্রকাশনা বিক্রয়ের জন্য নিবেদিত "ডিসপ্লে রুম" ২০০৯ সালের ১৭ জুন বন্ধ হয়ে যায়।  সম্পর্কিত প্রকাশনা, ইমপ্রিন্ট এবং গ্রন্থমালা  হার্ভার্ড ইউনিভার্সিটি প্রেসের মালিকানাধীন একটি ইমপ্রিন্ট হলো বেলন্যাপ প্রেস, যা ১৯৫৪ সালের মে মাসে Harvard Guide to American History গ্রন্থ প্রকাশের মাধ্যমে চালু করা হয়। বেলন্যাপ ইমপ্রিন্টের অধীনে জন হার্ভার্ড লাইব্রেরি গ্রন্থমালা প্রকাশিত হয়। এই ইমপ্রিন্টটি চিত্রকলাবিদ এবং হার্ভার্ডের প্রাক্তন শিক্ষার্থী ওয়ালড্রন ফিনিক্স বেলন্যাপ জুনিয়রের তহবিল থেকে প্রাপ্ত অনুদানে প্রতিষ্ঠিত হয়।  হার্ভার্ড ইউনিভার্সিটি প্রেস লোয়েব ক্লাসিক্যাল লাইব্রেরি বিতরণ করে এবং আই টাত্তি রেনেসাঁস লাইব্রেরি, ডামবার্টন ওকস মিডিয়েভাল লাইব্রেরি, এবং মূর্তি ক্লাসিক্যাল লাইব্রেরি অফ ইন্ডিয়া-র প্রকাশক।  এটি হার্ভার্ড বিজনেস পাবলিশিং-এর অন্তর্ভুক্ত হার্ভার্ড বিজনেস প্রেস থেকে আলাদা একটি প্রতিষ্ঠান, এবং স্বাধীন প্রকাশনা সংস্থা হার্ভার্ড কমন প্রেস থেকেও ভিন্ন।  পুরস্কার  ২০১১ সালে প্রকাশিত জো রোমান রচিত Listed: Dispatches from America's Endangered Species Act গ্রন্থটি  পরিবেশ সাংবাদিকদের সংগঠন Society of Environmental Journalists কর্তৃক ২০১২ সালের "র‍্যাচেল কারসন এনভায়রনমেন্ট বুক অ্যাওয়ার্ড" পুরস্কার লাভ করে।  প্রকাশনা  আরও দেখুন   ইংরেজি ভাষার গ্রন্থপ্রকাশ সংস্থার তালিকা  বিশ্ববিদ্যালয় প্রকাশনা সংস্থার তালিকা  তথ্যসূত্র  গ্রন্থপঞ্জি    বহিঃসংযোগ     হার্ভার্ড ইউনিভার্সিটি প্রেস ব্লগ  বিষয়শ্রেণী:হার্ভার্ড বিশ্ববিদ্যালয় বিষয়শ্রেণী:উইকিউপাত্তে স্থানাঙ্ক নেই
ডান|থাম্ব|210px|অধিবৃত্ত অধিবৃত্ত বা হাইপারবোলা হচ্ছে একধরনের কণিক যেখানে উৎকেন্দ্রীকতা (e)-এর মান ১ এর বড়। একই অক্ষ ও একই শীর্ষবিন্দু বিশিষ্ট দুইটি ফাঁপা কোনককে একটি সমতল দ্বারা কাটলে যে বক্ররেখাদ্বয় পাওয়া যায় তাকে অধিবৃত্ত বলে। সমতলটি অক্ষের সমান্তরাল হওয়া জরুরি নয়। একটি অধিবৃত্ত বলতে একই সমতলে অবস্থিত দুইটি বক্ররেখাকেই বুঝায়। এদের একটি অপরটির দর্পণ প্রতিচ্ছবি।  300px|থাম্ব|অধিবৃত্ত (লাল রঙে)   গাণিতিক সংজ্ঞা  থাম্ব|কার্তেসীয় স্থানাঙ্কে অনুবন্ধী অধিবৃত্ত। কার্তেসীয় সমতলে একটি নির্দিষ্ট বিন্দু ও একটি নির্দিষ্ট সরলরেখা থেকে যে সব বিন্দুর দূরত্বের অনুপাত একটি ধ্রুবক, তাদের সেট একটি সঞ্চারপথ এবং তাকে কনিক বলা হয়।   আরেকটি সংজ্ঞাঃ  উপকেন্দ্র ও দিকাক্ষ (নিয়ামক) থেকে যে চলমান বিন্দুর দূরত্বের অনুপাত ১ অপেক্ষা বড়ো একটি ধ্রুবক, তার সঞ্চারপথকে অধিবৃত্ত বা Hyperbola বলে। এক্ষেত্রে e>1, এখানে e= eccentricity বা উৎকেন্দ্রতা।   সমীকরণ  যদি কোন অধিবৃত্তের পরাক্ষকে কার্তেসীয় স্থানাঙ্কে X-অক্ষ বরাবর ধরা হয়,  নাভি দুটির স্থানাঙ্ক হবে , শীর্ষবিন্দু দুটি হবে . কোনো বিন্দু  এর দুটি নাভি থেকে দূরত্ব হবে যথাক্রমে  ও । তবে  বিন্দু টি অধিবৃত্তে অবস্থান করবে যদি  হয়  উভয়পক্ষে বর্গ করে বর্গমূল চিহ্ন তুলে দেওয়ার পর  সম্পর্ককে কাজে লাগিয়ে পাওয়া যায়:  এটিই অধিবৃত্তের সমীকরণ।   উৎকেন্দ্রতা    নাভিলম্ব  কোন একটি নাভির মধ্যে দিয়ে অন্তর্গত অধিবৃত্তের একটি জ্যা যা পরাক্ষের উপর লম্বভাবে অবস্থিত তাকে নাভিলম্ব (Latus rectum) বলে। ইহার দৈর্ঘ্য:   প্রাচলিক সমীকরণ   এই সমীকরণ প্রচলের (বা প্যারামিটার) সাহায্যে নিম্নলিখিত আকারেও লেখা যায়:   আরও দেখুন   কনিক  পরাবৃত্ত  উপবৃত্ত  বৃত্ত   টীকা    তথ্যসূত্র      বিষয়শ্রেণী:জ্যামিতি বিষয়শ্রেণী:কনিক
চুং সি কিয়ন (; জন্ম ২১ জানুয়ারি ১৯৫৮) একজন দক্ষিণ কোরিয়ার একজন সমাজকর্মী এবং রাজনীতিবিদ এবং ১৪ মে ২০২১ সাল থেকে বর্তমান সময়ে প্রধানমন্ত্রীর দায়িত্ব পালন করছেন । তিনি ২০১৭ থেকে ২০১৯ সাল পর্যন্ত স্বরাষ্ট্র ও নিরাপত্তা মন্ত্রী ছিলেন। ডেমোক্রেটিক পার্টি এর একজন সদস্য। তিনি ২০২০ পর্যন্ত সুসেওং ১ম নির্বাচনী এলাকা থেকে জাতীয় পরিষদ এর সদস্য হিসেবেও দায়িত্ব পালন করেন  এবং পূর্বে ২০০০ থেকে ২০১২ সাল পর্যন্ত গানপো এর সাংসদ ছিলেন, প্রথমে গ্র্যান্ড ন্যাশনাল পার্টি (জিএনপি) এবং তারপর, ২০০৩ থেকে  উদারপন্থী উরি পার্টি এবং এর উত্তরসূরিরা দায়িত্ব পালন করেন। দায়েগুতে ২০১৬ সালের সংসদীয় নির্বাচন, কিম তার সেনুরি প্রতিপক্ষকে কিম মুন-সো ৬২.৫ শতাংশ ভোটে পরাজিত করে, প্রথমবারের মতো একটি ১৯৮৫ থেকে সেই শহরে একটি উদারপন্থী দলের সদস্য নির্বাচিত হয়েছেন। কিম এর আগে ২০১৪ সালের স্থানীয় নির্বাচন তে ডাইগুর মেয়র পদে দাঁড়িয়েছিলেন এবং ৪০ শতাংশ ভোট পেয়েছিলেন, যা সেই সময়ে রক্ষণশীল শক্তির দুর্গে অস্বাভাবিকভাবে বড় ছিল। তিনি ২০১৪ সালে বলেছিলেন যে তিনি "আঞ্চলিকতার বাধা অতিক্রম করবেন করবেন" আশা করেছিলেন।  তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:দক্ষিণ কোরিয়ার প্রধানমন্ত্রী বিষয়শ্রেণী:সিউল জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়নসেই বিশ্ববিদ্যালয়ের প্রাক্তন শিক্ষার্থী
শতক হলো বাংলাদেশ ও ভারতে প্রচলিত একটি ভূমি পরিমাপের একক। ২০শ শতাব্দীর মাঝামাঝিতে উভয় দেশে এককের মেট্রিকীকরণের ফলে সরকারিভাবে এই পরিমাপ অপ্রচলিত হয়ে যায়। তবে বাংলাদেশ ও ভারতের পশ্চিমবঙ্গ রাজ্যের গ্রামীণ অঞ্চলে এককটি এখনও ব্যবহৃত হয়। এছাড়া পূর্ব আফ্রিকাতেও ভূমি পরিমাপের জন্য “ডেসিমাল” নামে অনুরূপ একক প্রচলিত আছে।  ১ শতক জমি ৪৩৫.৬ বর্গফুট বা ৪০.৫০৫৭ বর্গমিটারের সমান।http://www.ndtv.com/india-news/25-679-mahadalit-landless-families-to-get-plots-in-bihar-587232 এটি প্রায় ১/১০০ একরের সমান।   আরও দেখুন   দক্ষিণ এশিয়ায় পরিমাপের প্রথাগত এককসমূহের তালিকা   তথ্যসূত্র    আরও পড়ুন    Sizes, grades, units, scales, calendars, chronologies  বিষয়শ্রেণী:ভারতের প্রথাগত একক বিষয়শ্রেণী:অচল পরিমাপের একক বিষয়শ্রেণী:ক্ষেত্রফলের একক
মিস ইউনিভার্স ২০২১ ছিল ৭০তম মিস ইউনিভার্স প্রতিযোগিতা, যা ১৩ ডিসেম্বর, ২০২১ তারিখে ইসরায়েলের ইলাতে ইউনিভার্স ডোমে অনুষ্ঠিত হয়েছিল। অনুষ্ঠান শেষে তার উত্তরসূরি হিসেবে ভারতের হারনাজ সান্ধুকে মুকুট পরিয়ে দেন বিদায়ী মেক্সিকোর আন্দ্রেয়া মেজা।  এটি ২১ বছরের মধ্যে ভারতের প্রথম জয়, এবং প্রতিযোগিতার ইতিহাসে তৃতীয়।  মিস ইউনিভার্সের খেতাবজয়ী সান্ধু হলেন প্রথম শিখ মহিলা।   প্রতিযোগিতাটি ১৭২টি দেশে কয়েক মিলিয়ন দর্শকের কাছে সম্প্রচারিত হয়েছিল।    তথ্যসূত্র    বহিঃসংযোগ      বিষয়শ্রেণী:মিস ইউনিভার্স বিষয়শ্রেণী:উদ্ধৃতি শৈলীতে হিব্রু ভাষার উৎস (he) বিষয়শ্রেণী:২০২১-এর সুন্দরী প্রতিযোগিতা
তুর্কমেনীয় ভাষা (, , ,  অথবা , , , ), তুর্কীয় ভাষাপরিবারের অন্তর্গত একটি ভাষা যা তুর্কমেনিস্তানের রাষ্ট্রভাষা। তুর্কমেন ভাষাটিকে তুর্কীয় ভাষাসমূহের দক্ষিণ শাখার অন্তর্ভুক্ত করা হয়। তুর্কি ভাষা ও আজারবাইজানি ভাষা এই ভাষাটির ভ্রাতৃস্থানীয় ভাষা। প্রায় ৬০ লক্ষ লোক ভাষাটিতে কথা বলে। এর মধ্যে তুর্কমেনিস্তানে ৩৫ লক্ষ, ইরান ২০ লক্ষ এবং আফগানিস্তান ৫ লক্ষ বক্তা আছে। এছাড়া ইরাক, কাজাকিস্তান, কিরগিজস্তান, পাকিস্তান, তাজিকিস্তান, তুরস্ক ও উজবেকিস্তানে তুর্কমেন ভাষাভাষী দেখতে পাওয়া যায়।  তুর্কীয় ভাষাভাষী কিছু লোকের দল মধ্য এশিয়ার দক্ষিণ-পশ্চিম অংশে ৫ম-৬ষ্ঠ শতকের দিকে অভিবাসী হয়। ১০ম শতকে মঙ্গোলিয়া থেকে ওঘুজ জাতির লোকেরা উরাল পর্বতমালা ও আরাল সাগরের মধ্যবর্তী অঞ্চলে চলে আসে। ঐ সময়েই প্রথম তুর্কমেন শব্দটি ব্যবহার করা হয়। আঞ্চলিক বিভেদ সত্ত্বেও এই গোত্রগুলি নিজেদেরকে একটি একক তুর্কমেন জাতি হিসেবে গণ্য করা শুরু করে।  ১৯৯০ সালে তুর্কমেনিস্তান স্বাধীনতা ঘোষণা করার পর রুশ ভাষার পাশাপাশি তুর্কমেন ভাষা জাতীয় ভাষার মর্যাদা লাভ করে। তুর্কমেনিস্তানের ৯০% লোকের মাতৃভাষা এই তুর্কমেন ভাষা। তবে প্রায় ৫০% লোক তুর্কমেন ও রুশ উভয় ভাষাতেই কথা বলতে পারে। বর্তমানে এটি সরকারী ও প্রশাসনিক কর্মকাণ্ডে ইংরেজি ও রুশ ভাষার পাশাপাশি ব্যবহৃত হয়। প্রাথমিক ও মাধ্যমিক বিদ্যালয়গুলিতে তুর্কমেন ভাষাকে শিক্ষার মাধ্যম হিসেবে ব্যবহার করা হয়। বর্তমানে উচ্চশিক্ষার ক্ষেত্রেও এটিকে মাধ্যম হিসেবে ব্যবহার করার চেষ্টা চলছে। রেডিও টেলিভিশনে তুর্কমেন ভাষা ব্যবহার করা হয়। ভাষাটিতে অনেকগুলি সংবাদপত্র, ম্যাগাজিন এবং বহু বই প্রকাশিত হয়।   লিখন পদ্ধতি  তুর্কমেন ভাষার সাহিত্যের ইতিহাস ১৪শ শতক থেকে শুরু হয়। ১৮শ-১৯শ শতকে এসে ধ্রুপদী তুর্কমেন ভাষা লেখা সাহিত্য বিকাশ লাভ করে। ১৯১৭ সালের রুশ বিপ্লবের পর কথ্য তুর্কমেন ভাষার উপর ভিত্তি করে সাহিত্য রচিত হওয়া শুরু হয়। প্রায় ১৯৩০ পর্যন্ত ভাষাটি আরবি লিপি ব্যবহার করে লেখা হত। ঐ বছর তুর্কি ভাষার লিখন পদ্ধতি অনুসারে লাতিন বর্ণমালাভিত্তিক একটি লিপি প্রণয়ন করা হয়। কিন্তু ১৯৪০ সালে রুশীকরণ অভিযানের অংশ হিসেবে সিরিলীয় লিপি দিয়ে এটিকে প্রতিস্থাপন করা হয়। বর্তমানে আফগানিস্তানে তুর্কমেন ভাষা আরবি ও সিরিলীয় লিপিতে এবং ইরানে কেবল আরবি লিপিতে লেখা হয়।  ১৯৯১ সালে স্বাধীন তুর্কমেনিস্তান প্রতিষ্ঠার পর লাতিন বর্ণমালা ভিত্তিক একটি লিপি প্রামাণ্য লিপি হিসেবে গ্রহণ করা হয়। এটি তুর্কি বর্ণমালার উপর ভিত্তি করে তৈরি এবং এতে ৩০টি বর্ণ আছে।   তথ্যসূত্র   বিষয়শ্রেণী:তুর্কীয় ভাষাসমূহ বিষয়শ্রেণী:তুর্কমেনিস্তানের ভাষা বিষয়শ্রেণী:রাশিয়ার ভাষা বিষয়শ্রেণী:সংযোগাত্মক ভাষা বিষয়শ্রেণী:ইরানের ভাষা বিষয়শ্রেণী:পাকিস্তানের ভাষা বিষয়শ্রেণী:ওঘুজ ভাষা
বরাবাজার ভারতের পশ্চিমবঙ্গ রাজ্যের পুরুলিয়া জেলার পুরুলিয়া সদর পশ্চিম মহকুমার বরাবাজার সমষ্টি উন্নয়ন ব্লকের একটি জনগণনা নগর।   জনসংখ্যার উপাত্ত  ভারতের ২০০১ সালের আদমশুমারি অনুসারে বড়বাজার শহরের জনসংখ্যা হল ৭৫৭২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বড়বাজার এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:পুরুলিয়া জেলার শহর ও নগর